નવી દિલ્હીઃ વડાપ્રધાન નરેન્દ્ર મોદીએ આવતા ચાર વર્ષમાં ઈથેનોલના પ્રોડક્શનને ત્રણ ગણું વધારવાનું લક્ષ્ય નક્કી કર્યું છે. વડાપ્રધાને કહ્યું હતું કે, શેરડીના અવશેષને પેટ્રોલમાં ભેળવવાથી દેશને તેલ આયાત કરતાં 12,000 કરોડ રુપિયા સુધીનું ઓછું બીલ થશે. આ કારણે દેશને મોટી બચત થશે અને ખેડૂતની આવકમાં પણ વધારો થશે. વડાપ્રધાને એ પણ કહ્યું કે પેટ્રોલમાં ઈથેનોલ મેળવવાના કાર્યક્રમને ગત સરકારે ગંભીરતાથી નહોતું વિચાર્યું પણ હવે પેટ્રોલિયમની બચત થશે.